stanford-oval/wikipedia huggingface dataset:
Kiurala

Kiurala on kylä Sastamalan kunnassa Pirkanmaalla. Se kuului ennen Karkun kuntaan. Kiurala sijaitsee Kuloveden ja Rautaveden rannalla vesistöjä erottavan niemekkeen kärjessä. Kiuralaan kuuluu myös useita saaria, joista suurin on Isosaari.
Kiuralasta on löytynyt kivikautinen asuinpaikka, esihistoriallinen hautaröykkiö ja rautakautinen kalmisto. Kiuralan alkuperäinen kylätontti sijaitsee Rautaveden Kylälahden rannalla. Varhaisin säilynyt kirjallinen maininta Kiuralasta on vuodelta 1540, jolloin kylässä oli kaksi tilaa. Isojaon aikaan Kiuralassa oli neljä tilaa, joista vain yksi sijaitsi alkuperäisellä kylätontilla.
Kiuralassa toimi vuosina 1893–1899 Suomen ensimmäinen vaneritehdas. Tehtaalla valmistettiin myös huonekaluja. Tehtaan paikalla Puljusnokantien itäpuolella on rakennusten jäännöksiä ja muistomerkki.
Kiuralan ympäristöä hallitsevat kolme mäkeä: Haukkavuori, Vekonmäki ja Koliskangas. Kylän rakennuskanta on keskittynyt mäkien väliin ja Kuloveden ja Rautaveden rantaan. Kylän läpi kulkee Yhdystie 2495.
Dakar-ralli 1987

|  Dakar-ralli 1987 |
| --- | --- |
Ajankohta:  1.–22. tammikuuta 1987
Kokonaispituus:  13 000 km
Vuoden 1987 Peugeot 205 Turbo 16 Grand Raid.
Pariisi-Dakar-ralli 1987 (myös Pariisi-Algiers-Dakar) oli 9. Dakar-ralli, joka ajettiin 1. tammikuuta 1987 ja 22. tammikuuta 1987 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli 13 000 kilometriä ja reitti kulki Ranskan, Algerian, Nigerin, Malin, Mauritanian ja Senegalin alueella.
Kilpailuun ilmoittautui 539 kilpailijaa, joista 312 oli autoja, 154 moottoripyörää ja 73 kuorma-autoa. Kilpailun maaliin pääsi 124 ajoneuvoa, joista 98 oli autoja tai kuorma-autoja ja 26 moottoripyöriä.
Yleiskilpailun voitti kaksikko Ari Vatanen/Bernard Giroux Peugeotilla ja moottoripyörien kategorian voitti Cyril Neveu Hondalla. Kuorma-autojen kategorian voitti kolmikko De Rooy/Geusens/Van Dafilla. Vatanen voitti kolme erikoiskoetta.
Dakar-ralli 1986

|  Dakar-ralli 1986 |
| --- | --- |
Ajankohta:  1.–22. tammikuuta 1986
Kokonaispituus:  15 000 km
Porsche 959.
Pariisi-Dakar-ralli 1986 (myös Pariisi-Algiers-Dakar) oli 8. Dakar-ralli, joka ajettiin 1. tammikuuta 1986 ja 22. tammikuuta 1986 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli 15 000 kilometriä ja reitti kulki Ranskan, Algerian, Nigerin, Malin, Ylä-Voltan ja Senegalin alueella.
Kilpailuun ilmoittautui 486 kilpailijaa, joista 282 oli autoja, 131 moottoripyörää ja 73 muuta. Kilpailun maaliin pääsi 100 ajoneuvoa, joista 71 oli autoja tai kuorma-autoja ja 29 moottoripyöriä.
Yleiskilpailun voitti kaksikko Metge/Lemoyne Porsche 959:llä ja moottoripyörien kategorian voitti Cyril Neveu Hondalla. Kuorma-autojen kategorian voitti kaksikko Vismara/Minelli Unimogilla.
Pariisi-Dakar -rallin perustaja Thierry Sabine menehtyi kilpailun aikana helikopterionnettomuudessa lähellä Gourma-Rharousia, Malissa. Onnettomuus sattui äkillisen hiekkamyrskyn yhteydessä. Onnettomuudessa kuoli myös neljä muuta henkilöä: ranskalainen pop-laulaja Daniel Balavoine, journalisti Nathalie Odent, radisti Jean-Paul Le Fur sekä helikopterilentäjä François-Xavier Bagnold.
Dan Lilker

| Dan Lilker |
| --- | --- |
 Dan Lilker vuonna 2005.
Henkilötiedot
Syntynyt: 18. syyskuuta 1964 (ikä 60)
Ammatti:  muusikko
Muusikko
Aktiivisena:  1981–2014
Tyylilajit:  extreme metal, heavy metal, hardcore punk, thrash metal
Soittimet:  basso, kitara, rummut, piano, laulu
Yhtyeet:  Anthrax, S.O.D., Nuclear Assault, Brutal Truth, The Ravenous, Holy Moses, Nokturnal Hellstorm, Exit-13, Hemlock, United Forces
  [ Muokkaa Wikidatassa ] [ ohje ]  
Dan "Danny" Lilker (s. 18. lokakuuta 1964) on yhdysvaltalainen basisti. Lilker perusti Anthraxin yhdessä Scott Ianin kanssa 1981 ja soitti yhtyeen ensimmäisellä, vuonna 1984 julkaistulla Fistful of Metal -albumilla. Lilker erosi Anthraxista kolme päivää ennen albumin julkaisua. Hän aloitti samana vuonna uudessa Nuclear Assault -yhtyeessä.
Lilker perusti vuonna 1990 deathgrindin pioneereihin kuuluvan Brutal Truthin, joka jatkoi toimintaansa vuoteen 1999. Lisäksi Lilker on tullut tunnetuksi Stormtroopers Of Deathin jäsenenä.
Yhtyeet

Anthrax (1981–1984)
Nuclear Assault (1984–)
Stormtroopers Of Death (1985–)
Brutal Truth (1990–1999)
Kiukuttelu

Kiukuttelu on ihmisen, yleensä lapsen tyytymättömyyden purkamista. Se voi olla itkemistä, raivoamista, uhmaa, väkivaltaisuutta tai sanallista kiukuttelua. Kiukuttelua voi tapahtua silloin jos joku ei saa tahtoaan läpi, tai kun jotain pahaa on tapahtunut. Kiukuttelu saattaa liittyä mielenterveysongelmiin, kuten stressiin tai masentumiseen.
Daugai (kylä)

Daugai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 480 asukasta.
Kylän sijainti kartalla
Daran Norris

| Daran Norris |
| --- | --- |

Henkilötiedot
Koko nimi:  Daran Morrison Nordland
Syntynyt: 1. marraskuuta 1964 (ikä 59)  Femdale, Washington
Puoliso:  Mary Elizabeth McGlynn
Näyttelijä
Taiteilijanimet:  Jack Hammer Daran Norrie Darin Norris Darran Norris Darren Norris James Penrod Justin Shyder Bob Thomas Rob Thomas
Aktiivisena:  1988–
Merkittävät roolit:  Cosmo (Fairly Odd Parents) Gordy (Ned's Declassified) Dick Urho (The Replacements) J. Jonah Jameson (Hämmästyttävä Hämähäkkimies)
Aiheesta muualla
IMDb 
Elonet
Daran Norris (oikealta nimeltään Daran Morrison Nordlund, s. 1. marraskuuta 1964 Femdale, Washington, Yhdysvallat) on yhdysvaltalainen näyttelijä, joka tunnetaan parhaiten lukuisista äänirooleistaan ja erityisesti animaatiosarjasta Fairly Odd Parents.
Elämäkerta

Norris syntyi Daran Morrison Nordlundina marraskuussa 1964 Femdalessa, Washingtonissa, jossa hän myös valmistui paikallisesta high schoolista vuonna 1983.
Norris on ollut naimisissa Mary Elizabeth McGlynnin kanssa vuodesta 1988 lähtien.
Elämäkerta > Ura

Äänirooleistaan tunnettu Norris on tehnyt urallaan näytelmärooleja, joista ensimmäinen oli vuonna 1988. Aluksi hänen roolinsa olivat pieniä, sittemmin televisiosarjoissa kuten Veronica Mars ja Ned's Declassified Norrisin rooli on ollut merkittävämpi. Hän teki ensimmäisen ääniroolinsa vuonna 1992, jonka jälkeen Norris on tehnyt useita äänirooleja animaatiosarjoja ja videopelejä, kuten Aikamatka, Dexterin laboratorio, Samurai Jack, Ratchet: Gladiator ja Megas XLR. Lisäksi Norris on tehnyt dubbauksia animesarjoihin. Norris oli myös vanhemman Obi-Wan Kenobin äänenä videopelissä Star Wars: The Clone Wars.
Aiheesta muualla

Daran Norris Myspacessa (englanniksi)
TV.com (Arkistoitu – Internet Archive)
Voice Chasers (Arkistoitu – Internet Archive)
CrystalAcids
Kiliks

Kiliks (m.kreik. Κίλιξ) oli kreikkalaisessa mytologiassa Agenorin ja Telefassan poika ja Kadmoksen, Foiniksin ja Europen veli. Toisen version mukaan Europe olisikin ollut Foiniksin tytär.
Zeuksen rakastuttua Europeen ja vietyä tämän mukanaan Kreetaan valkoisen härän hahmossa, tämän isä lähetti veljekset etsimään Europea kehottaen heitä olemaan palaamatta, kunnes he löytäisivät sisarensa. Kun etsintä ei tuottanut tulosta, nämä päättivät olla palaamatta kotiinsa. Kiliks asettui asumaan Vähään-Aasiaan, ja maata kutsuttiin hänen mukaansa Kilikiaksi.
Kilikiti

Kilikiti (kirikiti, samoalainen kriketti) on yksi kriketin versioista. Se kehittyi 1800-luvulla Samoalla, jossa kriketin olivat tehneet tutuksi brittiläiset lähetyssaarnaajat. Kilikiti levisi pian myös muualle Polynesiaan. Lajia pidetään nykyään Samoan kansallisurheilulajina. Kilikiti on suosittua myös Uudessa-Seelannissa.
Kriketin tavoin kilikitissä on portti eli hila (wicket), jota puolustaa kaksi pelaajaa. Kaikkiaan joukkueessa on 10–20 pelaajaa, jotka voivat edustaa eri ikäryhmiä ja sukupuolia. Maila on noin metrin pituinen; sen painava kolmikulmainen pää antaa lyönnille voimaa ja kädensija on päällystetty kookoskuidulla.
The New Zealand Kilikiti Association on standardisoimassa kilikitin sääntöjä.[lähde? ]
Keski-Pohjanmaan nuorisoseura

Keski-Pohjanmaan Nuorisoseura ry on järjestö.
Keski-Pohjanmaan Nuorisoseura ry:lla ei ole tällä hetkellä vakituista työntekijää tai toimitiloja. Keski-Pohjanmaan Nuorisoseura ry:n arkisto sijaitsee Kaustisella. Vuosina 2019-2020 Keski-Pohjanmaan Nuorisoseura ry toteuttaa kehittämishankkeen, jonka tavoitteena on kartoittaa toiminnan tilaa alueen nuorisoseuroissa sekä kehittää yhteistyötä keskusseuran ja jäsenseurojen välille.
Aiheesta muualla

https://www.keskipohjanmaa.nuorisoseurat.fi
Defensor Sporting Club

Defensor Sporting Club on montevideolainen jalkapalloseura. Seura perustettiin 15. maaliskuuta 1913. Seura on voittanut Uruguayn mestaruuden neljästi: 1976, 1987, 1991, 2008. Copa Libertadoresissa Defensor Sporting on parhaimmillaan ollut välierissä 2007 sekä Copa Sudamericanassa samana vuonna välierissä. 
Seuralla on myös toimintaa koripallossa.
Keski-Pohjanmaan vuoden kylä

Vuoden suomalaiset kylät
Etelä-Karjala
Vuoden eteläkarjalainen kylä
Etelä-Pohjanmaa
Vuoden eteläpohjalainen kylä
Etelä-Savo
Etelä-Savon vuoden kylä
Itä-Uusimaa
Vuoden itäuusmaalainen kylä (1997–2010)
Kainuu
Vuoden kainuulainen kylä
Kanta-Häme
Kanta-Hämeen vuoden kylä
Keski-Pohjanmaa
Keski-Pohjanmaan vuoden kylä
Kymenlaakso
Kymenlaakson vuoden kylä
Lappi
Vuoden lappilainen kylä
Pirkanmaa
Pirkanmaan vuoden kylä
Pohjois-Pohjanmaa
Pohjois-Pohjanmaan vuoden kylä
Päijät-Häme
Päijät-Hämeen vuoden kylä
Satakunta
Satakunnan vuoden kylä
Uusimaa
Vuoden uusmaalainen kylä
Varsinais-Suomi
Varsinais-Suomen vuoden kylä
Keski-Pohjanmaan vuoden kylä on kunniamaininta, jonka myötävät aluekehityksestä vastaava Keski-Pohjanmaan liitto ja kylien maakunnallinen järjestö Keskipohjalaiset Kylät ry.
Keski-Pohjanmaan vuoden kylät

2011 Karhi (Kokkola, ent. Lohtaja)
2010 Patana (Veteli)
2009 Ruotsalo (Kokkola, ent. Kälviä)
2008 Härkäneva (Toholampi)
2007 Ylikylä (Halsua)
2006 Yli-Kannus (Kannus)
2005 Yli-Lesti (Lestijärvi)
2004 Peltokorpi (Kälviä)
2003 Väliviirre (Lohtaja)
2002 Puumala (Kaustinen)
2001 Eskola (Kannus)
1990 Rautio (Kalajoki)
Kharon (Lukianos)

| Kharon eli Tähystäjät> Χάρων ἢ Ἐπισκοποῦντες.Alkuperäisteos |
| --- | --- |
Kirjailija:  Lukianos
Kieli:  muinaiskreikka
Genre:  satiiri
Julkaistu:  100-luku
Suomennos
Suomentaja:  Ernst Lampén
Kustantaja:  Otava
Julkaistu:  1924
Löydä lisää kirjojaKirjallisuuden teemasivulta
Kharon eli Tähystäjät (m.kreik. Χάρων ἢ Ἐπισκοποῦντες, Kharōn ē Episkopountes; lat. Charon sive Contemplantes) on Lukianoksen kirjoittama satiiri ihmiselämästä.
Teoksessa Haadeen lautturi Kharon jättää lauttansa hetkeksi ja astuu maan päälle uteliaana näkemään, millaista ihmisten elämä on ja mitä he puhuvat keskenään; hänhän kohtaa heidät muutoin vain kuolleena. Kharonin oppaana toimii Hermes-jumala. Maan päällä Kharon ja Hermes kohtaavat muun muassa Kroisoksen ja Solonin keskustelemasta siitä, onko kullalla mitään oikeaa arvoa. Solon pilkkaa sitä, että Kroisos on lahjoittanut suuren määrän kultaa Apollonin temppeliin Delfoihin; eiväthän jumalat tarvitse kultaa. Sitä paitsi Kroisokselle itselleen rauta olisi kultaa hyödyllisempää sodassa Kyyrosta vastaan.
Tämän jälkeen Kharon ja Hermes seuraavat kaupungissa levottomina hyörivien ihmisten vilinää. Kaikkia ihmisiä seuraavat varjoina heidän toiveensa, huolensa, tietämättömyytensä ja typeryytensä, vihansa, kateutensa sekä muut intohimot. Ihmiset kasaavat itselleen rikkauksia ja riitelevät niistä. Kuitenkin jokaisen ihmisen elämä on ikään kuin ohuen langan varassa, eikä kukaan voi viedä mitään mukanaan kuoltuaan; Kharon huomauttaa, että hänen lautassaan kaikki ovat yhtä alastomia kuin syntyessään.
»Sanonpa sinulle, Hermes, miltä minusta ihmiset ja heidän elämänsä tuntuvat. Sinä kai olet usein nähnyt koskessa kuplia, joista vaahto syntyy? Näistä kuplista ovat useat niin pieniä, että ne tuossa tuokiossa katoavat ja häviävät. Toiset kestävät kauemmin, niihin yhtyy useampia yhdeksi kuplaksi ja niin voi yhdestä syntyä aikamoinen pallo. Mutta kohta sekin lupsahtaa kokoon, sillä sellainen on kuplien luonto. Aivan samanlaista on ihmisten kohtalo. Kaikki saavat hetkeksi ilman henkeä sisäänsä, toinen enemmän, toinen vähemmän; muutamilla kestää tätä henkeä kauemmin, toiset särkyvät heti synnyttyään, mutta rikki ne rapsahtavat kaikki.»
Tämän jälkeen Kharon ihmettelee ihmisten hautaustapoja. Ihmiset voitelevat hautakiviä, koristelevat niitä kukilla ja uhraavat niillä ruokaa ja hunajaviiniä, vaikka kuolleet eivät koskaan nouse ylös manalaan jouduttuaan. Lopuksi Hermes esittelee Kharonille kerran niin suuria kaupunkeja, kuten Ninive ja Troija, jotka ovat kuitenkin tuhoutuneet, sillä kaupungit kuolevat niin kuin ihmisetkin.
Ernst Lampén on suomentanut teoksen lyhennellen (Otava 1924).
Kirjallisuutta

Lukianos: Karon maailmaa tähystämässä. Teoksessa Lampén, Ernst: Terve, Lukianos!.  (Sisältää osittaisia ja kokonaisia suomennoksia Lukianoksen teoksista)  Helsinki:  Otava, 1924.
Aiheesta muualla

Lucian: Charon (englanniksi)
Lucian: Charon sive contemplantes, 1811 (muinaiskreikaksi) (latinaksi)
Lukianos: Charon (Χάρων ἢ ἐπισκοποῦντες) (muinaiskreikaksi)
Dario Horvat

| Dario Horvat |
| --- | --- |

Henkilötiedot
Syntynyt: 25. helmikuuta 1992
Kansalaisuus:   Kroatia
Uran tiedot
Laji:  pikajuoksu
Seura:  Grand Canyon
Saavutukset
Ennätykset:  100 m; 10.20 (Azusa 2013) NR 200 m; 21.09 (Albuquerque 2013)
Dario Horvat (s. 25. helmikuuta 1992) on kroatialainen pikajuoksija. Horvat kilpailee 100 ja 200 metrillä. Hänen ennätyksensä 100 metrillä on 10.20 ja 200 metrillä se on 21.09. Toukokuussa 2013 Azusassa juostu 100 metrin ennätys on samalla Kroatian ennätys. Horvat sijoittui neljänneksi vuoden 2011 alle 20-vuotiaiden EM-kisoissa Tallinnassa 100 metrillä ajalla 10.49. Horvat oli finaalissa myös alle 23-vuotiaiden EM-kisoissa 2013 Tampereella, mutta jäi siinä viimeiseksi. Horvat edustaa Grand Canyon-nimistä urheiluseuraa.
Käännös suomeksi
Cum hoc ergo propter hoc

Cum hoc ergo propter hoc (suom. Tämän kanssa, siispä tämän vuoksi) on keskustelussa esitetty argumentaatiovirhe, jossa oletetaan kahden asian yhdessä esiintymisen merkitsevän kausaliteettia niiden välillä.
Tämän argumentointivirheen yleinen kaava on:
A ja B esiintyvät yhdessä
siispä A aiheuttaa B:n.
Esimerkki virheestä on vaikkapa seuraava:
Yksi muoto tästä argumentaatiovirheestä on korrelaation olettaminen yhdensuuntaiseksi kausaliteetiksi. Korrelaatio voi kuitenkin olla myös yhteensattuma, kausaalisuhde voi toimia toiseen suuntaan kuin virheellisesti päätellään tai kaksi asiaa voivat olla seurausta jostain kolmannesta asiasta.
Ilmiö tiivistetään usein sanomalla "korrelaatio ei implikoi kausaliteettia". Tästä käytetään myös termiä "jäätelökorrelaatio",  joka viittaa klassiseen esimerkkiin: helle lisää jäätelönsyöntiä ja hukkumisia, mutta tämä ei tarkoita, että jäätelönsyönti lisäisi hukkumisia.
Cum hoc ergo propter hoc tieteessä

Esimerkki tulkintavirheestä Cum hoc ergo propter hoc:
Pennsylvanian yliopiston lääketieteen laitoksen Nature-lehdessä 1999 julkaiseman tutkimustuloksen mukaan "pienille lapsille, jotka nukkuvat valot päällä, kehittyy myöhemmällä iällä likinäköisyyttä." Tutkimustulos sai laajaa julkisuutta.
Myöhempi Ohion valtionyliopiston tutkimus ei kuitenkaan löytänyt mitään yhteyttä lasten valoisassa nukkumisella ja likinäköisyyden kehittymisellä, vaan löysi vahvan yhteyden likinäköisten vanhempien ja heidän lastensa myöhemmän kaukonäön heikkenemisen välillä, mikä viittaisi paremminkin periytyvyyteen. Likinäköiset vanhemmat jättivät todennäköisemmin lastensa huoneisiin valot kuin vanhemmat, joilla oli hyvä näkö.
Aiheesta muualla

Spurious Correlations -sivusto esittelee korreloivia asioita, joiden välillä ei kuitenkaan voi olettaa olevan kausaliteettia.
Kharinos

| Kharinos> Χαρῖνος |
| --- | --- |
 Kharinoksen valama naisenpään muotoinen oinokhoe, n. 490 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  savenvalaja
Taiteilija
Aktiivisena:  n. 520–500 eaa.
Taidesuuntaus:  punakuviokeramiikka
Kharinos (m.kreik. Χαρῖνος, Kharīnos) oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisella kaudella noin vuosina 520–500 eaa.
Kharinos tunnetaan erityisesti ihmisen ja eläimen pään muotoisista vaaseista. Hänen vaasejaan maalasi muun muassa Triptolemos-maalari.
Teoksia

Naisenpään muotoinen oinokhoe, n. 500–490 eaa.
Sama vaasi takaa.
Keir O’Donnell

| Keir O'Donnell |
| --- | --- |

Henkilötiedot
Syntynyt: 8. marraskuuta 1978 (ikä 45)  Sydney, Australia
Ammatti:  näyttelijä
Näyttelijä
Aktiivisena:  2002–
Merkittävät roolit:  The Laugh (Amusement)
Aiheesta muualla
Viralliset kotisivut
IMDb 
Keir O'Donnell (s. 8. marraskuuta 1978) on australialainen näyttelijä, joka on näytellyt muun muassa elokuvissa Kuokkavieraat (Wedding Crashers) ja Ostarikyttä (Paul Blart: Mall Cop) sekä televisiosarjoissa Lost, CSI ja Ratkaisija.
Hän on näytellyt myös elokuvassa Amusement (2009).
Nuoruus

O'Donnell syntyi 8. marraskuuta 1978, Sydneyssä, Uudessa Etelä-Walesissa, Australiassa. Hänen isänsä on irlantilainen ja äitinsä englantilainen. Hän kasvoi St. lvesin lähiössä, Sydneyn ulkopuolella. Kun Keir oli kahdeksanvuotias, hän ja hänen isänsä muuttivat Harvardiin, Massachusettsiin, Yhdysvaltoihin. Hänellä on yksi veli, Patrick, joka on häntä 18 vuotta vanhempi. Hänen nimensä on alkuperältään gaelinkielinen ja kääntäen Pieni Tumma.
Filmografia > Elokuvat

Starkweather – sarjamurhaaja (Starkweather, 2004)
Kuokkavieraat (Wedding Crashers, 2005)
The Break-Up (2006)
After Sex (2007)
Flakes (2007)
Noise (2007)
Pathology (2008)
Amusement (2008)
Ostarikyttä (Paul Blart: Mall Cop, 2009)
Filmografia > Televisiosarjat

Lost (2004)
CSI (CSI: Crime Scene Investigation, 2006)
Ratkaisija (The Closer, 2006)
FlashForward (2009)
My Generation (2010)
Aiheesta muualla

Viralliset sivut (Arkistoitu – Internet Archive)
Keir O’Donnell Internet Movie Databasessa. (englanniksi)
Kingdom of the Planet of the Apes

| Kingdom of the Planet of the Apes |
| --- | --- |

Ohjaaja:  Wes Ball
Käsikirjoittaja:  Josh Friedman
Tuottaja:   Wes Ball  Joe Hartwick Jr.  Rick Jaffa  Jason Reed  Amanda Silver 
Säveltäjä:  John Paesano
Kuvaaja:  Gyula Pados
Leikkaaja:   Dirk Westervelt  Dan Zimmerman 
Pääosat:   Owen Teague  Freya Allan  Kevin Durand  Peter Macon  William H. Macy 
Valmistustiedot
Valmistusmaa:  Yhdysvallat
Tuotantoyhtiö:  20th Century Studios Chernin Entertainment
Levittäjä:  20th Century Studios
Ensi-ilta:  Suomi 8. toukokuuta 2024   Yhdysvallat 10. toukokuuta 2024
Kesto:  145 minuuttia
Alkuperäiskieli:  englanti
Budjetti:  160 miljoonaa dollaria
Tuotto:  397 miljoonaa dollaria
Edeltäjä:  Sota apinoiden planeetasta
Aiheesta muualla
IMDb
Elonet
AllMovie
Infobox OKNimi-testi OK: 
Kingdom of the Planet of the Apes on vuonna 2024 ensi-iltansa saanut yhdysvaltalainen tieteistoimintaelokuva. Sen käsikirjoitti Josh Friedman ja ohjasi Wes Ball. Se on osa elokuvasarjaa Apinoiden planeetta.
Näyttelijät

| Näyttelijä | Rooli | Eläinlaji |
| --- | --- | --- |
| Owen Teague | Noa | Simpanssi |
| Kevin Durand | Proximus Caesar | Bonobo |
| Freya Allan | Mae / Nova | Ihminen |
| Peter Macon | Raka | Borneonoranki |
| Lydia Peckham | Soona | Simpanssi |
| Travis Jeffery | Anaya | Simpanssi |
| William H. Macy | Trevathan | Ihminen |
| Sara Wiseman | Dar | Simpanssi |
| Neil Sandilands | Koro | Simpanssi |
| Eka Darvolle | Sylva | Läntinentasankogorilla |
| Ras-Samuel Welda’abzgi | Lightning | Simpanssi |
| Dichen Lachman | Korina | Ihminen |
Arvostelut

Helsingin Sanomien kriitikko Mikko-Pekka Heikkinen antoi elokuvalle kolme tähteä viidestä. Hänen mukaansa elokuva "tarjoilee kaavamaisen seikkailutarinan häikäisevissä maisemakuvissa. Apinoiden persoonat ja tarinan poliittinen puoli ilahduttavat." Episodin kriitikko Jouni Vikman antoi elokuvalle myös kolme tähteä viidestä. Hänen mukaansa "parasta Apinoiden planeetta -saagan uudessa luvussa on hienosti toteutettu kerroksellinen maailma, jota katsoja saa tutkia mainioiden cgi-hahmojen kanssa. Ohut tarina tuntuu lopussa haihtuvan ilmaan ja jättää epäselväksi, miksi jatkosta pitäisi olla kiinnostunut."
Rotten Tomatoes -sivusto on kirjannut yhteensä 211 elokuva-arvostelua, joista 80 prosenttia on myönteisiä.
Tulevaisuus

Kesäkuussa 2022 kerrottiin, että Disney ja 20th Century suunnittelivat Kingdomin olevan ensimmäinen uudesta Apinoiden planeetta -elokuvien trilogiasta. Wes Ball vahvisti tämän joulukuussa 2023 selittäen, että elokuva oli suunniteltu trilogian aluksi, joka "sopi aiempien kolmen elokuvan perinteeseen". Kingdomin julkaisun jälkeen, Rick Jaffa ja Amanda Silver ilmaisivat kiinnostuksensa tehdä kolmas trilogia elokuvia, tuoden siten Apinoiden planeetta - reboot elokuvien kokonaismäärän yhdeksään elokuvaan.
Aiheesta muualla

Kingdom of the Planet of the Apes Internet Movie Databasessa (englanniksi)
Dangerous (David Guettan kappale)

| ”Dangerous” David Guetta ft>  Sam Martin |
| --- | --- | --- |

Singlen tiedot
 Albumilta: Listen
 Julkaistu: 6. lokakuuta 2014
 Formaatti: Digitaalinen lataus
 Tyylilaji: synthpop, house
 Kesto: 03.23 (radio edit) 06.07 (David Guetta banging remix)
 Levy-yhtiö: What A Music, Parlophone
David Guettan muut singlet
| ”Lovers on the Sun” 2014 | ”Dangerous” 2014 | ”What I Did for Love” 2014 |
Sam Martinin muut julkaisut
| ”Unbreakable” 2014 | ”Dangerous” 2014 |   |
Dangerous on ranskalaisen DJ-tuottaja David Guettan kappale hänen kuudennelta, Listen-studioalbumilta. Se sisältää yhdysvaltalaisen laulaja-lauluntekijä Sam Martinin esittämiä sanoja. Se julkaistiin digitaalisesti ladattavana 6. lokakuuta 2014. Kappaleen sanoittivat Guetta, Giorgio Tuinfort, Martin, Jason Evigan, sekä Lindy Robbins ja sen tuottivat Guetta, Martin sekä Evigan. Kappale on ollut kaupallinen menestys, sijoittuen listan kärkeen yhdentoista eri valtion singlelistalla. Se on myös myynyt kultaa Australiassa ja Italiassa.
Käännös suomeksi
Kiteen eläinpuisto

| Kiteen eläinpuisto> Kitee Zoo |
| --- | --- |

Sijainti:  Kitee 
Perustettu:  1996
Eläinlajeja:  50
Organisaatio
Organisaatiomuoto:  Osakeyhtiö
Virallinen nimi:  Kiteen eläinpuisto Oy
Omistaja:  Yksityisomistuksessa
Johtaja:  Kalle Keskimäki
Sidokset:  Pajarinhovin matkailukeskus Oy
Jäsenyydet:  Ei eläintarhajärjestöjen jäsenyyttä
Aiheesta muualla
Verkkosivut
Kiteen eläinpuiston sisäänkäynti.
Kiteen eläinpuisto on Kiteellä sijaitseva eläinpuisto, joka perustettiin vuonna 1996. Puistosta avautuu näkymä Pyhäjärvelle. Eläinpuistossa on kotieläimiä ja Suomen luonnon villieläimiä, mutta myös muiden maiden eläimiä, esimerkiksi alpakoita ja strutseja.
Eläinpuisto on yksityisomistuksessa oleva perheyritys. Eläinpuiston yhteydessä on Pajarinhovin matkailukeskus, jossa on ravintola, matkamuistomyymälä, mökkivuokraamo sekä kylpylä.
Dance Love Pop

| Dance Love Pop Agnes Carlsson |
| --- | --- | --- |

Studioalbumin tiedot
 Äänitetty : 2008
 Julkaistu: 29. lokakuuta 2008
 Tuottaja(t): Anders Hansson
 Tyylilaji: pop, dance
 Kesto: 40.05
 Levy-yhtiö: Roxy Recordings
Agnes Carlssonin muut julkaisut
| Stronger 2006 | Dance Love Pop 2008 | Veritas 2012 |
Dance Love Pop on ruotsalaisen Idol-voittaja Agnes Carlssonin kolmas studioalbumi. Albumi julkaistiin Ruotsissa 29. lokakuuta 2008 ja se sisältää kokonaisuudessaan kymmenen raitaa. Albumilta on julkaistu kaksi singleä, On and On ja Release Me. Huhtikuun ensimmäisenä päivänä vuonna 2009 albumista julkaistiin deluxe-versio Dance Love Pop: The Love Love Love Edition, mikä sisälsi samat raidat kuin Dance Love Pop, sekä uuden laulun Love Love Love, remixejä ja albumin singlejen musiikkivideot.
Tuotanto

13. syyskuuta 2008 radiojuontaja Kaj Kindvall ilmoitti, että albumin nimi olisi Dance Love Pop, minkä vahvisti myöhemmin Roxy Recordings.